Stimate doamne, Stimati domni,

Propunându-și să realizeze o economie circulară până în anul 2050, Olanda a devenit țara europeană cea mai activă și ambițioasă în implementarea pachetului de acțiuni privind economia circulară, adoptat anul trecut de către Comisia Europeană, în timpul președinției olandeze a Consiliului European.

Economia circulară oferă răspuns celei mai presante probleme a secolului 21: utilizarea (și reutilizarea) materiilor prime în modul cel mai eficient cu putință – în scopul asigurării hranei și bunurilor necesare unui trai decent pentru populație, fără a afecta mediul și a epuiza resursele naturale ale planetei.

Pentru a inspira și a se inspira în materie de activităti specifice economiei circulare, cu precădere in domeniul agro-alimentar și al apei, Ambasada Olandei la București organizează in perioada **21-24 noiembrie 2017** o caravană de evenimente inspiraționale dedicate acestui sector. Evenimentele vor avea loc la Cluj-Napoca, Iași, București și Sofia, fiind organizate cu sprijinul universităților agricole din aceste orașe.

In acest context ne face o deosebită placere ca în numele Ambasadei Olandei la București să vă adresăm **invitația de a participa la dezbaterea cu tema**

***CONTRIBUȚIA ECONOMIEI CIRCULARE***

***LA DEZVOLTAREA DURABILĂ A SECTORULUI AGRO-ALIMENTAR***

eveniment ce va avea loc in **21 Noiembrie** **2017,** incepând cu ora **09:00** (înregistrare participanți)**, în incinta USAMV Cluj Napoca**.

Evenimentul include prezentarea cadrului politicilor economice olandeze referitoare la economia circulară in sectorul agroalimentar, tehnologii si proiecte de succes în aceste domenii precum și explorarea potențialului de stabilire a unor parteneriate pentru colaborare bilaterală în cadrul oferit de Uniunea Europeană.

Atașat vă transmitem invitația oficială și agenda evenimentului.

Prezentările vor fi în limba engleză, traducerea simultană în limba romană fiind asigurată de organizatori. Evenimentul nu implica taxe de participare pentru invitati.

Cu speranța că veți răspunde afirmativ invitatiei noastre, vă invităm să consultați documentele atașate.

Pentru informații suplimentare și confirmarea prezenței dvs.la eveniment, nu ezitați să ne contactați la circulareconomy@bdgroup.ro.